दिल्लीवासियों को कल से मिलेगी प्रदूषण में राहत, सुधर सकता है AQI  
CPCB ने तमाम एजेंसियों को लगाई फटकार
बढ़ाया गया कंस्ट्रक्शन के काम पर रोक का समय 
2 नवंबर तक बंद रहेंगी फैक्ट्रियां और नॉन पीएनजी उद्योग
दिल्ली एनसीआर में प्रदूषण के स्तर में गुरुवार दोपहर से पहले सुधार की गुंजाइश नहीं है. फिलहाल प्रदूषण 400 के पार है जो सीवियर केटेगरी है. गुरुवार दोपहर बाद यानी कल ये वेरी पुअर की केटेगरी में पहुंचेगा. लगातार दो दिनों से सीवियर केटेगरी में जा पहुंचे प्रदूषण के स्तर को लेकर केंद्रीय प्रदूषण नियंत्रण बोर्ड (CPCB) ने टास्क फोर्स और दिल्ली एनसीआर की अलग-अलग एजेंसियों को तलब किया है. 
केंद्रीय प्रदूषण नियंत्रण बोर्ड ने दिल्ली,फरीदाबाद,नोएडा और गुरुग्राम में कोयला आधारित फैक्ट्री और दिल्ली की नॉन पीएनजी उद्योग 2 नवम्बर तक बंद रखने के आदेश जारी किए हैं, जो पहले के आदेश के मुताबिक 30 नवंबर तक बंद रखना था.  साथ ही दिल्ली एनसीआर में कंस्ट्रक्शन पर भी समय की मियाद के साथ-साथ पाबंदी 30 अक्टूबर की जगह 2 नवंबर तक कर दिया गया है. कंस्ट्रक्शन के काम पर शाम 6 से सुबह 6 बजे तक की रोक को अब बढ़ाकर सुबह 10 बजे तक कर दिया गया है. 
MCD, NDMC और NHAI समेत तमाम एजेंसियों के काम से नाखुश CPCB ने इन्हें फटकार लगाई. सीपीसीबी ने इन एजेंसियों को निर्देश दिया है कि 24 घंटे में प्रदूषण संबंधित शिकायतों का निपटारा करें. शिकायत या तो सीपीसीबी के समीर एप के जरिए मिली हो या फिर सोशल मीडिया के जरिए.